GALERIA MARILOR EPIGRAMISTI 
(1) 


Jon Joneseu-Quntus 


Nota redacțională 


Casa de Cultură I.L. Caragiale a Municipiului 
Ploieşti a găzduit în paginile revistei „Atitudini”, în- 
cepând cu anul 2017, serialul „Galeria marilor epigra- 
misti", publicat de epigramistul ploieştean Constantin 
Tudorache. Páná acum au apárut in paginile revistei 
un număr de 20 mari epigramisti ai României, fiecare 
fiind reprezentat cu cele mai bune creatii (epigrame, 
poezii, proză, aforisme ş.a.). 


Consiliul local al Municipiului Ploiești, a acceptat 
propunerea Casei Casei de Cultură I.L.Caragiale, de a 
publica, anual, câte o antologie cu epigramistii care au 
apărut /apar în revista ,,Atitudini". Astfel, deschidem 
„Galeria” cu marele epigramist şi om politic ploieştean 
Ion Ionescu-Quintus. 


Gelu Ionescu, 
Director al Casei de Cultură 
Ion Luca Caragiale a Municipiului Ploieşti 

PREFAŢĂ 


Scriitorul și omul politic de mare anvergură lon 
Ionescu-Quintus s-a născut în anul 1875 la Ploiești, 
tatăl său fiind bancher, om politic și parlamentar. A 
studiat dreptul la București și la Paris, după care a 
fost numit judecător la Brăila, unde l-a avut coleg pe 
poetul și epigramistul Cincinat Pavelescu. 

La scurt timp, a trecut în avocatură și a intrat 
în politică. În anul 1899 s-a înscris în Partidul Na- 
tional Liberal, facțiunea care milita pentru reforma 
rurală și votul universal. A fost ales de îndată și în 
Parlamentul României și s-a distins dintru început 
ca neobosit promotor al dreptăţii și progresului 
social-economic în ţara noastră. 

S-a impus încă din tinereţe ca o personalitate 
de seamă, a cărei probitate profesională și politică 

erau de necontestat. Având o stare materială bună 
și fiind de profesie avocat, devenit în scurt timp 
ilustru, alături de un Barbu Ștefănescu Delavran- 
cea îndeplinea toate condiţiile de a nu se abate de 
la normele morale pentru realizarea scopurilor 
politice majore ale epocii, precum reforma agrară,- 
votul universal, industrializarea țării cu mașini și 
utilaje moderne. 

Parlamentarul Ion Ionescu-Quintus, care nu 
era stipendiat pentru aportul sáu, desfășura în 
perioada vacantelor parlamentare turnee la sate 
unde milita in favoarea votului universal si a im- 
proprietáririi táranilor, campanie la care a reusit 
sá atragá si alti oameni politici constienti de nece- 
sitatea primordială a modernizării națiunii. 

În timp, a reuşit să impună ambele deziderate 
de interes național, dobândind un prestigiu public 
imens, ca „apostol al cauzei naţionale”, după cum îl 
denumea o parte a presei. 

E renumit ca una dintre marile personalități 
ale începutului de secol XX. După o căsătorie ne- 
reușită cu celebra actriță Marioara Voiculescu, s-a 
recăsătorit în anul 1916 cu Marioara Naumescu, 
fosta soţie a prietenului său, avocatul Radu D. Ro- 

seti, alt epigramist redutabil, care i-a náscut doi fii, 
pe Mircea și Nelu, ea mai având o fată din căsătoria 
anterioară. 

Mircea, i-a urmat în cariera juridică, ajungând 
parlamentar liberal și ministru al Justiţiei după 
1990, depășindu-l însă la longevitate, deoarece 
a părăsit viața pământeană după ce a trecut de o 
sută de ani. 

Nelu a fost artist plastic și s-a afirmat de ase- 
meni, în epigramă. Amândoi fiii au avut câte un 
urmaș: fiul lui Mircea s-a stabilit, din tinerețe, în 
Germania; fiul lui Nelu s-a născut și locuiește în 
Ploiești, recunoscut cu întârziere de tată. Acesta a 
fost acceptat ca moștenitor de către Mircea, după 
decesul fratelui. 

Marele om politic lon lonescu-Quintus a înce- 
put să se afirme în paralel și ca om de cultură, scri- 
itor scăpărător, care își plăsmuia scrierile inspirân- 
du-se din viața proprie de avocat si parlamentar. 
Aceste calități l-au impus ca o voce distinctă și în 
domeniul beletristic, oglinda societăţii de atunci și 
a oricărei epoci sociale. 

Chiar din perioada studenției s-a remarcat în 
publicistica social-politică și literară, debutând 

editorial cu placheta „Epigrame”, semnată „Quin- 
tus”, cu ilstratii de pictorul Nicolae Vermont si pre- 
fatatá de un critic renumit în epocă, V. A. Urechiă. În 
anul 1904 continuă cu un nou volum de epigrame 
și poezii umoristice „Cazuri și necazuri” și rămâne 
fidel pe mai departe beletristicii de moravuri. 

Creaţia literară a marelui om politic și de cul- 
tură lon lonescu-Quintus se caracterizează prin 
viziunea umorist-satirică asupra societăţii în care 
a trăit si pe care a cunoscut-o mai bine ca nimeni 
altul, date fiind îndeletnicirile sale zilnice. 

Exemplificând cu piese de inspiraţie politică ex- 
trase din propria experienţă. Spicuim: În politică // În 
politică devii/ Om de frunte, dacă știi/ Ori să perii,/ 
Ori să sperii!; sau Oratorilor politici // Din lucrurile 
de lux, aici/ La noi în cantitate mare,/ Nu se produc, 
asa îmi pare,/ Decât panglici...; Celor din opozitie// 
Sălbaticii din Lusiana/ Urcau în pom să-i ia banana!/ 
Voi, pentru fructul guvernárii,/ Sápati la temelia tá- 
rii! si La Cameră// Ordinea de zi păstrată/ E în fie- 
care zi./ Nu ştiu însă de-o veni/ Ziua ordinei odată; 
Minciuna stă cu regele la masá// Stai la masá-m- 
belsugatá/ Si te saturi foarte bine,/ Însă regele vreo- 
dată / Se va sătura de tine? 

Demagogia politicá nu lipseste din opera sa, 
cum nu lipsea nici din viața de atunci: O lozincă// 
(Totul pentru tară, nimic pentru noi - Barbu Ca- 
targi)// Lozinca el a exprimat-o,/ Cu o credință de 
ascet./ Urmașii lui, încet, încet,/ Au inversat-o; Pe 
stradă //Omul care mâna stie/ S-o întinză necur- 
mat,/ Nu se poate să nu fie/ Cersetor sau candidat. 

Experiența de avocat îi prilejuiește cunoaș- 
terea unor aspecte sociale profund-nedrepte ale 
traiului din popor: Celor de jos// O, sărmană tal- 
pă-a ţării, / De-a ta soartă mă-ngrozesc:/ Cei din 
fruntea guvernării/Rând pe rând te pingelesc; Clo- 
potul Patriarhiei// Auziti ce jalnic sună/ Până-n 
largul depărtării/ În accentul lui se-nstrund/ Toa- 
te chinurile ţării! 

În privinţa moralei şi moralității, epigramele 
lui au o valoare morală și literară specifice: Minis- 
trului Justitiei// Dacă Tribunalu-acuma/ E clădit 
în Piaţa mare, / E, ca să se-arate numa / Că drepta- 
tea-i de vânzare; Unui negustor// Hoţii te-au căl- 
cat azi noapte,/ Banii toti ti-au jefuit,/ Însă, nu-i 
nimic! Averea/ Ti s-a dus cum a venit; Elitei// Nu 
din colivii se-avântă/ Vulturul spre zári albastre,/ 
Nici stejarul nu-și împlântă,/ Rădăcinile în glastre. 

Aceasta este o epigramă aforistică de excepţie; 
Unei doamne// Plăpândă ca si frunza-i doamna,/ 
Dar diferenta este una:/ O frunzá cade numai toam- 
na,/ Ea cade-aproape-ntotdeauna; Unui poet// 
Ochii dragei sunt safire,/ Gura-i un rubin curat!/ 
Lumea-ncepe să se mire/ Că nu le-ai amanetat. 

Tema dragostei si a iubirii femeii nu putea lipsi 
din preocupárile scprituale ale autorului, care le-a 
simtit în primul rând prpropria-i piele: Mariei// 
Că te-am iubit ca un nebun/ Deloc nu am tăgăduit./ 
Și dacă vrei si-acum ţi-o spun:/Am fost nebun când 
te-am iubit!(Epigramă dedicată primei sale soții, 
actrița Marioara Voiculescu, profesoara viitoarei 
faimoase actrițe, Carmen Stănescu); D-nei Roza// 
Iubito, albă ca si crinii,/ Cu tine-n viaţă greu mi-e 
drumul!/ Și când má-mbeti cu tot parfumul/ Și când 
mă-nsângerezi cu spinii! 

Dacă acestea ar fi temele principale ale scrieri- 
lor sale, ca procedee artistice, Ion Ionescu-Quintus 
uzează cu predilecție de ironie fină sau corozivă, 
umor direct, frust, ori subtil și satiră, plus nelipsi- 
tele jocuri de cuvinte. 

Alegem din nenumăratele catrene, câteva 
illustrative: O dorinţă // Fete fără zestre sânt/ Câte 

vrei pe-acest pámánt./ Dar aş vrea să am odată/ Si 
o zestre fără fată ( ironie); Epitaf pentru mormân- 
tul meu// Am murit c-un singur dor:/ La mormân- 
tul de sub tei/ Să-ngenunche doar femei/ Ele plâng 
oricând uşor; Unui coleg (care-mi spunea că sân- 
tem o apă)// O apă sântem, ti-o repet,/ Dar nu te 
bucura uşor;/ O apă curge din izvor/ Și alta de la 
robinet (umor); Unui plagiator// Dacă uneori mai 
scrie/ Versuri proaste, nesărate, / Vrea şi el ca să se 
ştie/ Că nu toate-s plagiate (satiră); Edililor// Deşi 
ne puneti biruri grele/ Pe străzi e praf ori e noroi./ 
Voi nu le curăţaţi pe ele,/ În schimb ne curăţaţi pe 
noi!; Unui imbogátit// Fiecare cu-ale sale! / Deci, 
te rog să nu mă plângi:/ Eu pierd banii pe-orice 
cale,/ Tu pe orice cale-i strângi... 

Valoarea indubitabilă a scrierilor semnate de 
Ion Ionescu-Quintus a făcut ca despre acestea să 
exprime cuvinte de apreciere mari nume ale criti- 
cii literare ale epocii, începând cu marele George 
Călinescu. În „Istoria literaturii române de la origini 
până în prezent-1941”, a selecționat „din marea cea- 
tă a epigramiștilor” doar două nume, omul politic 
Ion Ionescu-Quintus (Două inimi și-o bátaie/ Asta-i 

dragostea nebună./ Două inimi şi... bătaie/ Asta-i 
căsnicia bună) si Cridim... 

Scriitorul Radu Cosmin, cunoscut cititorilor 
prin memorialistica din marele război pentru re- 
întregirea neamului, aprecia că „umorul a fost nota 
dominantă a vieții și liricei lui Quintus" si că „nu l-a 
părăsit până la moarte”. Perpessicius: „D-l lones- 
cu-Quintus trece drept un om foarte spiritual. Și 
chiar trebuie să fie”. „Moral, integru, în epigramele 
sale a susținut, cu succes de bară și tribună, numai 
cauza bună”. (Șerban Cioculescu). 

„Ironia lui subtilă se însoțea cu o amărăciune 
nedisimulată în fața spectacolului vieţii. Catrenul 
său ascunde o privire lucidă asupra vieţii și, în spe- 
cial, asupra moravurilor politice”. 


(Valeriu Râpeanu) 
Corin Bianu, 
Preşedintele Clubului Epigramiştilor 
„Cincinat Pavelescu” 


Ion Ionescu-Quintus, în anul 1929 
portret de Marius Bunescu 


Date biografice 


1875-16 iulie/29 iulie, se naște la Ploiești Ion 
G. Ionescu. Pseudonimul Quintus și-l ia în 1896, 


semnând astfel primul său volum de epigrame. 
* 


- Tatăl său, Ghiță loan(lonescu), născut în 
comuna Meteleu, județul Buzău, în 1833, a fost 
negustor și bancher, de mai multe ori consilier și 
primar al orașului Ploiești, deputat de Prahova al 
Colegiului III în Constituantă și în celelalte legisla- 
turi, până în 1895. 


* 
- Mama sa, Ana, náscutá Ioan, era nepoata lui 
Ivan Hagi Prodan si provenea dintr-o veche familie 


ploiesteaná. 
* 


- Dupá absolvirea claselor primare (1886- 
1893), Ion Ionescu-Quintus, urmeazá cursurile Li- 
ceului ,Sf-tii Petru si Pavel" din orașul natal. 

* 

- Íntre anii 1893-1897 urmeazá cursurile Fa- 
cultátii de drept din București, unde îi cunoaște pe 
Cincinat Pavelescu, Radu D. Rosetti si I. Gr. Perie- 


teanu. 
* 


- În anul 1895, debutează în publicistică, tradu- 
când, în colaborare cu prietenul său, George Ranetti, 


drama în trei acte „Tată” de August Strindberg. 
* 


- [n 1896 apare primul sáu volum de Epigrame 
cu o prefatá de d-rul Urechiá si ilustratii de Nico- 
lae Vermont, la Bucuresti, in Editura libráriei Carol 
Müller. 


* 

- În 1899 se înscrie in disidenta liberală de la 
Prahova, condusá de Alexandru G. Radovici, care 
avea în program votul universal si reforma rurală. 
Înflăcărat susţinător al acestor deziderate popula- 
re, lon lonescu-Quintus a început propagarea lor 
în cartierele mărginașe ale Ploieștiului și apoi în 


localităţile rurale din Prahova. 
* 


- 1900-1901 este numit ajutor de judecátor 
la Bráila, unde profeseazá magistratura aláturi de 

Cincinat Pavelescu, iar la sfársitul perioadei demi- 


sioneazá si revine la Ploiesti. 
* 


- 1902-1903, pleacă la Berlin, unde rămâne 
doi ani pentru a-si pregáti teza de doctorat in drept 
cu tema: „Influenţa stării mintale a indivizilor asu- 
pra responsabilitátii lor penale". De aici incepe sá 
trimită primele sale colaborări la revista „Belgia 
Orientului"(monologuri si foiletonul „Cinemato- 
graf conjugal”). 

* 

- În anul 1904 se întoarce în țară, stabilin- 
du-se în casa părintească din Ploiești și se înscrie 
la Baroul avocaților de Prahova, în care va profesa 
avocatura- cu întreruperi din cauza activității sale 
politice- până la sfârșitul vieţii. 

* 

- Tot în anul 1904 îi apare volumul de versuri 

umoristice și epigrame „Cazuri și necazuri” la Edi- 


tura tipografiei „Lumina”, din Ploiești. 
* 


- Ín 1905, la 24 aprilie, isi incepe colaborarea 
la ziarul ,Lumina" din Ploiesti prin publicarea ar- 
ticolului „Adevărul istoric”, colaborare ce va dura 
peste două decenii. 

* 
- 1905-1906 apare volumul de nuvelete „Clipe 
vesele" in Editura libráriei scoalelor Fratii Saraga, 
din lasi. 
* 

- În anul 1906 este ales in comitetul de redac- 
tie al ziarului , Lumina" din Ploiești alături de Con- 
stantin Rigu, Ion Buretia, Petre Cinta, Victor Zago- 
rit si D. Karnabatt. 


* 

- La 20 iulie 1906, in continuarea campaniei 
începută cu ani înainte, publică în ziarul , Lumina" 
articolul „Votul universal”, care a stârnit un interes 
general și multe proteste din partea conservatori- 


lor și chiar a unor liberali. 
* 


- În 31 august 1906 rosteste o cuvântare în 
piata Primáriei din Ploiesti, in fata unor delegati ai 
românilor din provinciile alipite, aflați in vizită în 


acest oraş. 
* 


- 1906, 5 decembrie- prezintă la Ploiești lucra- 
rea lui Andrei Rádulescu, pe atunci avocat, intitula- 
tă „Din viaţa si activitatea lui Andronache Donici”. 


Jon. Joneyeu-Quintus 19 


(Andrei Rádulescu era din comuna prahovea- 
ná, Chiojdeanca, a fost academician si presedinte al 
Academiei Române. Tot din aceeași localitate pra- 
hoveană, Chiojdeanca, este și academicianul Eugen 


Simion și el fost Președinte al Academiei). 
* 


- 1907, 15 iulie, Ion Ionescu-Quintus publicá 
articolul „Ce ţară fericitá!", în revista „Valea Tro- 
tusului" din Tg. Ocna, în care ironizează așa zisul 


regim democratic din ţară. 
* 


- 1907, 14 decembrie, rosteste cunoscuta sa 
conferință „Cei de sus si cei de jos" în sala teatrului 
„Cooperativa” din Ploiești, un aspru rechizitoriu la 
adresa claselor de sus și o pledoarie convingătoare 
pentru votul universal: Să dăm acest drept acelora 
care sunt legati de acest pământ de veacuri, fiindcă 
aici își au ei străbunii și credinţele și fiindcă iubesc 


acest pământ și își dau viața pentru dânsul. 
* 


- În 1908, la 31 ianuarie se constituie , Tineri- 
în judeţul Prahova, cu sediul la Hotel 


Victoria, sub presidintia lui Ion lonescu-Quintus. 
* 


x» 


mea liberalá 

- La 22 februarie 1908 tine conferința „Dom- 
nia lui Cuza Vodă”, pentru strângerea fondurilor 
necesare ridicării unei statui a domnitorului în 
orașul Ploiești. După apariţia mai multor articole 
în „Viitorul”, organul Partidului Naţional Liberal, 
ziarul „Conservatorul” atrage atenția guvernului 
spre a pune capăt propagandei „excesiv de pericu- 
loasá" pe care Ionescu-Quintus o face în favoarea 


„votului universal”. 
* 


- În 1909 este decorat cu ordinul „Bene Meren- 
ti” pentru scrierile sale liberale. În acelasi an este 
ales deputat de Prahova al Colegiului II. Ín aceastá 
calitate adreseazá o scrisoare deschisá fostului mi- 
nistru, C.I.Stoicescu, in care spune cá nu roseste de 
sărăcia lui, ci de felul cum au câștigat alții bogăţia. 

* 

- 1910, la 21 ianuarie se cásátoreste la Bu- 
curesti cu actrita Marioara Voiculescu, cu care va 
avea un fiu, Paul. Familia îi retrage orice sprijin 
material fiind împotriva acestei căsătorii. Se mută 
la București. 

- Tot in 1910 apare romanul dialogat „Căsni- 
cii", la Editura Albert Baer din Bucuresti, pe care-l 
dedicá sotiei sale. 

Răspunde anchetei organizată de revista „Viața 
socială”, pronunțându-se în favoarea modificării sis- 
temului electoral, împreună cu elemente ale stângii 
partidului liberal George Danielopol și dr. N. Lupu. 
Colaborează la „Noua revistă română”, din Bucu- 
rești, cu articolul „Cinstea liberalilor”, care a făcut 
senzație în lumea politică a vremii prin criticile di- 


recte adresate primului ministru Ion Brătianu. 
* 


- Ín 1911, la 2 aprilie se desparte de Marioara 
Voiculescu si revine la Ploiesti. Colaboreazá la re- 
vista ,,Flacára', scriind evocări la rubrica „Note si 
impresii”. 

* 

- 1914, 20 aprilie. Rosteste importantul sáu 
discurs în Adunarea deputaţilor cu prilejul discu- 
tiei revizuirei, reluând tezele din 1907 împotriva 
nedreptátilor sociale, a „folosinţei celor puțini de 
munca celor mulți” și se pronunţă pentru înfăptui- 


rea reformei electorale și a exproprierii. 
* 

- 1915. Face parte din comitetul constituit 
pentru ajutorarea românilor refugiaţi, care a lan- 
satun apel în județul Prahova, împreună cu 85 liste 
de subscripţie, alături de Radu Stanian, Luca Elef- 
terescu, Petre Cinta, D. Munteanu- Rîmnic, Theo- 


dor Raica, Dem. Agraru și alții. 
* 


- 1916. La 29 mai se cásátoreste, la Ploiesti, 
cu Marioara Naumescu, cu care are doi fii: Mircea, 
născut în anul 1917 si Ion, născut în anul 1919. În 
anul 1916 se refugiază în Rusia împreună cu un 
grup de parlamentari români, din cauza ocupaţiei 


germane si stă la Odesa si Kerson. 
* 


- 1918-1919. După întoarcerea in ţară este 
ales primar al orașului Ploiești, funcție în care se 
comportă ca un bun gospodar în grelele condiţii 
postbelice. 

- La 20 iulie în 1919 înființează prima școală 
normală din orașul Ploiești. 

- La 27 noiembrie 1919 este reales deputat 
de Prahova, cu un mare număr de voturi, expresie 
a dragostei si recunostintei alegătorilor prahoveni 

pentru cel ce luptase pentru reforma electorală si 


votul universal. 
* 


- 1921. La 21 martie, impreuná cu Toma T. So- 
colescu, D. Munteanu-Rimnic si LA.Bassarabescu, 
înființează Bibioteca populară „Nicolae Iorga”, din 
Ploiești, pentru care colectase personal suma de 
100.000 lei. 

A fost primul vicepreședinte al comitetului de 


conducere al bibliotecii. 
* 


- 1922-1923. Este ales vicepresedinte al Adu- 


nárii Constituante a deputatilor. 
* 


- 1923-1924. Tine mai multe cuvántári la Plo- 
iesti. S-a relevat de la inceput, cum scria D. Kar- 
nabatt în ziarul „Curentul” „ca un temperament 
de luptător, ca un orator cu excelente calități de 
vibraţie și lirism, stârnind entuziasmul și aplau- 


zele mulțimii”. 
* 


- 1925. Publică note săptămânale în ziarul „Lu- 
mina” din Ploiești. Tot în 1925 este reales vicepre- 
sedinte al Camerei deputaţilor și președinte al or- 
ganizatiei de Prahova a Partidului National-Liberal. 

* 

- 1927. Dupá intoarcerea dintr-o cálátorie la 
Paris, incepe sá achizitioneze tablouri, indrumat 
de prietenii sái, pictorii Gh. Petrascu si Marius Bu- 


nescu, punând bazele colecţiei sale de artă plastică. 
* 


- În 1931, împreună cu I. A. Bassarabescu, Tu- 
lius Goruneanu si Gh. Nicodinescu, constituie la 
Ploiesti un comitet pentru ridicarea unui monu- 
ment lui I.L. Caragiale. Apare ultimul sáu volum de 
„Epigrame”, în Editura Eminescu, din București. Îşi 
reia colaborarea la „Adevărul literar și artistic”, pu- 


blicând mai multe schițe. 
* 


- La 12 septembrie 1933 se stinge din viatá, la 
Ploiesti in locuinta sa de pe strada Barbu Delavran- 
cea, bolnav de limfogranulomatozá. Mii de cetáteni 
l-au condus pe ultimul său drum, ca expresie a pre- 
tuirii de care s-a bucurat din partea lor. Și, poate 
nici unul dintre cuvintele spuse la înmormântarea 
sa n-a fost mai impresionant decât cel rostit de pic- 
torul Marius Bunescu: 

Atât se ridicase marele prieten în iubirea lui 
pentru artă, încât dacă am fi avut timpul trebuitor, 

am fi venit pe jos din București, spre a-i aduce în mo- 
mentul acesta dureros, prinosul recunostintei pictu- 
rii românești. 

A fost înmormântat în cavoul părinţilor săi din 
Cimitirul Viișoara din Ploiești. 

(Datele bio-bibiografice de mai sus, au fost cu- 
lese din cartea „Ion Ionescu-Quintus- Scrieri”, apă- 
rută în Colecţia „Restitutio”, în 1981, la Editura Mi- 
nerva, cu un „Cuvânt înainte” de Valeriu Râpeanu, 
ediţie îngrijită și redactată de fiul său, Mircea. 

Pe lângă materialul iconografic existent în 
posesia familiei, fiul său, Mircea, a consultat do- 
cumente de la Arhivele Statului din Judeţul Pra- 
hova, Bibioteca Judeţeană „Nicolae Iorga” din 
Ploiești și Muzeul de Istorie și Arheologie din 
Ploiești. Anexez, în finalul acestei cărți, autogra- 
fele celor doi fii ai scriitorului Ion Ionescu-Quin- 


tus, Mircea si Nelu, oferite subsemnatului). 
* 


În memoria marelui epigramist, Ion Iones- 
cu-Quintus, Clubul Umoristilor Prahoveni- infiintat 
de fiul sáu, Mircea, impreuná cu Sandu Anastases- 
cu si Ion Z Georgescu-Lunicá, în anul 1981, îi poar- 
tá astázi numele. De asemenea, Muzeului Judetean 

de Artă Prahova, care funcționează în fosta casă a 
tatălui său, Ghiţă Ionescu, i se spune azi Muzeul de 


Artă „Ion Ionescu-Quintus”. 
* 


Ion Ionescu-Quintus a scris epigrame, poezii, 
monologuri, nuvelete, schite umoristice, foiletoa- 
ne, evocári, articole de presá etc. A semnat cu nu- 
mele Ionescu-Quintus, I. lonescu-Quintus si Quintus. 


Aprecieri critice despre scrierile 
lui Ion Ionescu-Quintus 


- În „Istoria literaturii române de la origini 
până în prezent-1941”, pag. 576, George Călinescu, 
la capitolul EPIGRAMIȘTI, scria: „Din marea ceată 
a epigramiștilor sunt de amintit doar omul politic 
I. lonescu-Quintus, căruia i se poate retine această 
epigramă: Două inimi și-o bătaie/ Asta-i dragos- 
tea nebună./ Două inimi si... bátaie/ Asta-i căsnicia 
bună şi Cridim, autor între altele al unui quatren 
pentru Ilarie Chendi: Ilarie- i-o spun întruna/ Si 
doar i-o spun ca unui frate/ A obţinut întotdeau- 
na/ Succese de ilaritate. La pagina 577, în partea 
de jos dreapta, se află o poză, din Biblioteca Acade- 
miei Române, a politicianului-epigramist, sub care 
scrie: Ionescu-Quintus deputat 1907-1911. 


* 

- La primul său volum de Epigrame, din 1896, 
dr. Urechia îi scrie o inedită prefață, din care ar tre- 
bui să înveţe si unii prefatatori de azi. lată ce spu- 
nea, dr. Urechia, despre cartea lui Quintus: 

Sunt prefatieri care au găsit un alt mod de a nu 
lăuda autorul volumului. Aceștia fi găsesc merite 
atât de colosale, calități atât de hipergeniale, încât 
opera autorului, care nu e decât bună, cade victimă 
acestor laude exagerate. 

Lectorul care, după o asemenea prefaţă, se as- 
tepta să găsească în volum cel puţin leacul ofticei, 
cârma balonului și echilibrul bugetului, va avea de- 
sigur o deziluzie constatând că scriitorul unei opere 
așa de lăudate nu a descoperit nici măcar praful ne- 
cesar pustei Manlicher. 

Vrei, d-le Quintus, să scriu eu că odată cu d-ta 
epigrama va dispare? Vrei să mă extaziez la fiecare 
cuvânt din opera d-tale, să cad în catalepsie la fie- 
care și, să mor la fiecare punct de exclamatie? Vrei 
să afirm lectorului că la d-ta am găsit o virgulă ge- 
nială, o virgulă care sintetizează pe Shakespeare și 
Wagner, pe Rafael și Darwin? 

Vrei, d-le Quintus, să dau ochii peste cap în fata 
virgulei d-tale și să încep să strig: O, d-lor, priviți 

această virgulă, ce adâncă psihologie, ce profun- 
zime ameţitoare, ce genială anatomie a sufletului 
omenesc, ce... 

Dar vezi că, iubite d-le Quintus, ca să faci ase- 
menea tartine trebuie să fii mai nerusinat ca un se- 
nator román, si eu nu-s nici deputat. 

Dar atunci? Atunci stiu eu cum ar fi mai drept, 
mai bine: sá-ti spun pur si simplu ce gándesc despre 
epigramele d-tale. Să-ţi spun că în ele se găsește ob- 
servatie destulă și spirit cât observaţie. Să-ţi spun cá 
știi să vezi și știi să spui ce vezi, să-ţi spun că... 

Dar într-o ţară în care d-l Petrașcu e critic, d-na 
Sofia Nădejde, scriitoare și d-l Pencioiu, poet; într-o 
țară în care toate scrierile sânt admirabile si toti 
scriitorii eminenti, a-ți spune d-le Quintus, că obser- 
vatia ţi-e justă adesea și fină de multe ori, a-ți spune 
d-le Quintus, că ai știut să pătrunzi multe din slă- 
biciunile si că ságeata-ti ascuţită nemereste deseori 
fn centru, a-ti spune acestea, toate acestea, e totusi 
prea putin. 

De aceea grăbește-te, d-le Quintus, de a-mi 
scrie ce fel de prefață dorești, ca să ţi-o fac pe 
plac. - Urechid. 

- Critica vremii s-a înscris pe linia aprecierilor 
făcute de Urechiă, în această prefață și foarte multe 
dintre periodicele ce apăreau la sfârșitul veacului 
trecut reproducând și comentând epigramele din 
acest volum. Despre al doilea volum, intitulat Ca- 
zuri si necazuri, semnat Ionescu-Quintus, apărut la 
Editura tipografiei ,Lumina", din Ploiești, în anul 
1904, care avea 94 de pagini și al treilea volum, in- 
titulat Epigrame, apărut la editura „Eminescu” S.A., 
din București, în anul 1931, critica vremii avea să 
afirme cá epigramele lui Ionescu-Quintus vădesc 
același spirit generos ca productiunile d-sale de 
celebritate antebelică si că autorul își are de mult 
locul fixat printre puţinii merituosi în acest gen li- 
terar, extrem de pretentios, atunci cînd cere să pui 


mult în câteva versuri și încă să fii mucalit. 
* 


- ,Epigramele lui au avut o epocá de glorie in 
Ploiesti, multe dintre ele pot fi citite cu plácere si azi, 
deoarece spiritul si umorul lor nu au îmbătrânit”, 
scrie M. Sevastos in Monografia orasului Ploiesti, 


Editura „Cartea Românescă', București, 1937, p.808. 
* 


Jon. Joneyeu-Quintus 31 


- „lonescu-Quintus, ca valoare epigramatică, 
poate figura cu cinste în pleiada marilor lui înain- 
tași și, firește, alături de maeștri epigramei româ- 
nesti(...) Umorul, care a fost nota dominantă a vieţii 
și liricei lui Quintus, nu l-a părăsit până la moarte. 
Davadă epigrama făcută femeilor, pe care totuși 
le-a adorat: Epitaf pentru mormântul meu. (Radu 
Cosmin, I. Ionescu- Quintus- literatul, Prahova noas- 
tră, nr 62, din 5 noiembrie 1939, p. 2, Ploiești). 


* 


- ,De o elegantá corectitudine in constructia 
frazei- in care presára adeseori un umor de finá 
structură- Ionescu-Quintus a risipit prin reviste, de 
aici și din Capitală, bucăţi de o vădită valoare lite- 
rară”. - Har. A. Mărgineanu, În memoriam, Prahova 


noastră, nr. 62, din 5 noiembrie 1939. 
* 


- ,Prin aceastá pondere a temei politice, cu 
notă critică, lonescu-Quintus ocupă un loc unic în 
epigrama vremii”. (Paul D. Popescu, Mică antologie 
a epigramei prahovene, publicată în ziarul Flamura 
Prahovei, nr. 5357 din 10 mai 1969, p. 2. Ploiești). 


* 

- „D-l Ionescu Quintus e un vechi om politic, 
care și-a agrementat cariera, prin definiție prozai- 
că, cu epigrame. Autorul e grav și sever: nu înțelege 
a se distra, euforic, de platitudinea tematicei sale, 
e un moralist încruntat, fără surâs. Spiritul său e 
judicios și se leagă, în fiecare epigramă, de eviden- 
tá(...) Dacă pe lângă certitudinea activității politice 
a autorului, am avea și pe aceea a profesiei sale, pe 
care o presupunem, de avocat, am adresa un îndoit 
omagiu avocatului și politicianului care în epigra- 
mele sale a susținut, cu succes de bară și tribună, 
numai cauza bună”. (Șerban Cioculescu, Cronică li- 


terară, Epigrame politice și literare, Adevărul). 
* 


- ,D-1Ionescu-Quintus trece drept un om foar- 
te spiritual. Si chiar trebuie să fie”. (Perpessicius, 
Menţiuni critice, Opere,5, Editura Minerva, Bucu- 
resti, 1972, p. 85). 


* 

- „lon Ionescu-Quintus, scriitorul format în 
atmosfera sentimentalá a sfársitului de secol si 
începutul de veac nou, ilustrat de el prin schiţe si 
versuri, sub semnul duiosiei, al intelegerii micilor 
dureri omenesti. Epigramele lui au o valoare mo- 

ralá si literará specifice. Pentru cá ironia lui Ion 
Ionescu-Quintus, atát de subtilá, se insotea cu o 
amáráciune nedisimulatá in fata spectacolului vie- 
tii. De aceea G. Călinescu l-a reţinut dintre multii 
epigramisti: catrenul său ascunde o privire lucidă 
asupra vieții si, în special, asupra moravurilor poli- 
tice". (Valeriu Râpeanu, O evocare, România litera- 
ră, nr 52 din 25 decembrie 1975). 


* 
Multe dintre epigramele lui lonescu-Quintus au 
fost apreciate si comentate, per grupaje sau separat, 


atát in presa vremii, cát si in anii care au urmat. 
* 


Despre calitátile sale de politician, Ziarul Lup- 
tátorul(Ploiesti) nr. 75 din 10 mai 1909, relateazá 
următoarele: „Odată cu închiderea Parlamentu- 
lui, în care nici de data aceasta nu a fost adusă în 
discuţie chestiunea votului universal, popularul și 
intransigentul apostol al acestei sfinte cauze, d-l 
I. Ionescu-Quintus, deputatul Colegiului al II-lea, 
și-a anunţat reluarea turneului său la sate pentru 
propaganda în favoarea votului universal. Convinși 
fiind de sinceritatea cu care își pune talentul său 
în serviciul acestei cauze, de intervențiile ce face 

la locurile competente pentru traducerea în fapt a 
ideilor sale democratice, urăm deputatului lones- 
cu-Quintus succes deplin în turneul ce va începe”. 


Ghiţă Ionescu, tatăl autorului, 
fost primar şi deputat 

Ana Stere, sora autorului 

Actriţa şi regizoarea 
Marioara Voculescu, prima 
soţie a autorului 

Marioara Naumescu, fostá Rosetti, cea de-a doua sotie a lui 
Ion Ionescu-Quintus 

Ion Ionescu-Quintus, cu cea de-a doua soţie Marioara 
Naumescu şi primul lor fiu, Mircea, la Kerson, în 1917. 

Casa Ghitá Ionescu, in care s-a náscut Ion Ionescu- 
Quintus, situatá pe Bd. Independentei din Ploiesti, 
actualmente Muzeul Judetean de Artá Prahova 
care îi poartă numele. 

Casa în care au trăit Radu D. Rosetti 
şi Ion Ionescu-Quintus, de pe strada Rudului 
nr. 8, fosta stradă Barbu Delavrancea 

* 
Ion Ionescu-Quintus este inclus in peste 20 de 
volume colective de epigrame si antologii. 
Prezentám în continuare o selecție de epigra- 
me din creatia lui Ion Ionescu-Quintus. 


Unui scriitor 

Dacă scapi de sărăcie 
Spui că nu mai scrii deloc. 
Joacă la o loterie 


Poate c-om avea noroc. 
* 


În politică 

În politică devii 

Om de frunte dacă știi 
Ori să perii, 

Ori să sperii! 


Viaţa 

E o tragi-comedie 
Ticluită cu mult rost; 
Dar actorii, cum se știe, 
Joacă rolurile prost. 

Deputatilor 

Cu gesturi largi, fácute-n vánt, 
De cuvántári voi v-ati tinut, 
Dar niciodatá n-ati putut 


Ca să vă ţineţi de cuvânt. 
* 


Celor de jos 

O, sărmană talpă-a ţării, 
De-a ta soartă mă-ngrozesc: 
Cei din fruntea guvernării 


Rând pe rând te pingelesc. 


Ministrului Justiţiei 
Dacă Tribunalu-acuma 
E clădit în Piaţa mare, 
E, ca să se-arate numa“ 


Că dreptatea-i de vânzare. 
* 


Clopotul Patriarhiei 
Auziti ce jalnic sună 
Până-n largul depărtării 
În accentul lui se-nstrună 


Toate chinurile ţării! 
* 

Mariei 

Că te-am iubit ca un nebun 

Deloc nu am tágáduit. 

Și dacă vrei si-acum ţi-o spun: 

Am fost nebun când te-am iubit! 

(Epigramă dedicată primei sale soţii, actrița 
Marioara Voiculescu, profesoara marii actriţe Car- 
men Stănescu) 


O căsnicie ideală 

Cu ochii el n-o urmărește, 
Cu vorba ea nu-l plictiseste 
Și cupa dragostei o sorb... 
E mută ea si el e orb! 


* 


Unui gelos 

Ros de gánduri si rusine 
A ajuns la Pătrunjel! 
Unde s-a convins, în fine, 
Că ea moare după el. 


* 


! (Pátrunjel, numele unui cimitir din Bucuresti). 

Unui poet 

Ochii dragei sunt safire, 
Gura-i un rubin curat! 
Lumea-ncepe să se mire 


Că nu le-ai amanetat. 
* 


Minciuna stá cu regele la masá 
Stai la masá-mbelsugatá 

Si te saturi foarte bine, 

Însă regele vreodată 


Se va sătura de tine? 
* 


Unui colonel prezbit 
Prezbitii vád din depártare, 
De-aceea în războiul mare, 
Viteazul colonel Rádoi 


Fugea mereu tot înapoi. 
* 


Oratorilor politici 

Din lucrurile de lux, aici 
La noi în cantitate mare, 
Nu se produc, asa îmi pare, 
Decât panglici... 

Unui om de neam 

Nu se poate, záu, má crede, 
Fără de cusur un om. 

Eu nu-s om de neam, se vede, 


lar tu nu esti neam de om. 
* 


Unui casier 

Nu mă mir de tine 
Cu atáta carte, 
Trebuia, vezi bine, 
Sá ajungi departe. 


Unui negustor 

Hoţii te-au călcat azi noapte, 
Banii toti ti-au jefuit, 

Însă, nu-i nimic! Averea 


Ti s-a dus cum a venit. 
* 


Birnicilor 

Íngroziti de-atátea biruri, 
Ce vă cer toti pricopsitii, 
La percepție, în șiruri, 

Voi dati birul cu fugiţii... 


* 


45 


46 


Galeria marilor epigramişti 


Celor din opoziţie 
Sălbaticii din Lusiana 
Urcau în pom să-i ia banana! 
Voi, pentru fructul guvernării, 
Süpati la temelia ţării! 
* 
Unui epigramist 
Scopul epigramei fine 
Tu l-ai înțeles greșit. 
Râde cel ce le-a citit 


Nu de alții ci de tine! 


* 
Unei profesoare de algebră 

(Care nu poate să afle pe amanta soțului ei) 
Mă mir că n-afli, bunăoară, 

Pe-a soțului întreținută, 

Căci ecuatia-i ușoară: 


Cu-o singură necunoscută. 


* 

La camerá 

(„La cameră se petrec zilnic 
scandaluri"- Ziarele) 
Ordinea de zi păstrată 

E în fiecare zi. 

Nu ştiu însă de-o veni 


Ziua ordinei odată. 


Ciudütenie 

De omul prost ne batem joc, 
N-avánd nici cea mai mică stimă; 
Pe când prostia anonimă, 


Ne tine cu respect în loc. 


$ 
Amicilor mei 

Cu cât de om te-ndepărtezi, 
Cu-atát mai mic fireste-l vezi. 
Cu cát de voi, iubiti amici, 


M-apropiu, vă găsesc mai mici. 


* 

Unui coleg 

(care-mi spunea că suntem o apă) 
O apă suntem, ţi-o repet, 

Dar nu te bucura ușor; 

O apă curge din izvor 

Și alta de la robinet. 


Edililor 

Desi ne puneti biruri grele 
Pe strázi e praf ori e noroi. 
Voi nu le curátati pe ele, 


Inschimb ne curátati pe noi! 
* 


Doamnei Smil 
Doi copii ai, doamnă Smil, 
Și-s frumoși ca doi bujori, 
Unu-i floare de copil, 
Altul e copil din flori. 

* 
Unui plagiator I 
Dacă uneori mai scrie 
Versuri proaste, nesărate, 
Vrea și el ca să se știe 


Că nu toate-s plagiate. 
* 

Unui plagiator II 
Fără împrumut, socoate, 
Traiul nu-i ușor, cum vrei: 
Eu iau bani de und’ se poate, 
Tu, de unde poti idei. 
* 
Unui îmbogățit 
Fiecare cu-ale sale! 
Deci, te rog să nu mă plângi: 
Eu pierd banii pe-orice cale, 
Tu pe orice cale-i strângi. 
* 
Lui lisus 
Tu-n toti anii înviezi 
Si-ntre oameni Te cobori. 
Dar purtarea când le-o vezi 
Prins de groază, iarăși mori. 
* 
O dorinţă 
Fete fără zestre sânt 
Câte vrei pe-acest pământ. 
Dar as vrea să am odată 
Și o zestre fără fată. 

Unei doamne 

Plápándá ca si frunza-i doamna, 
Dar diferenta este una: 

O frunză cade numai toamna, 


Ea cade-aproape-ntotdeauna. 
* 


Deosebire 
Doud inimi si-o bátaie 
Asta-i dragostea nebună. 
Două inimi și... bătaie 
Asta-i căsnicia bună. 

* 
Unei doamne care si-a manifestat dorinta 
să se mărite cu mine 
În loc de sot, amant de-ai vrea 
Ca să mă iei, primesc oricând. 
Mereu să mint eu n-aş putea, 


Dar mi-e ușor din când în când! 
* 


Unei uráte 

Ai dreptate foarte mare, 

Cu trufie cánd spui tu: 
,Frumusetea-i trecátoare!" 
„„ Urütenia-insd nu! 

Ín Cismigiu 

Acelasi lac, aceleasi flori, 
Același nuc, înaltul, 

Doar scumpa care-mi da fiori 
E azi la brat cu altul. 


* 
Soacrei mele 
Ín contra mea tu ai un dinte 
Și o afirmi cu multă ură, 
Dar ce m-aș face, Doamne Sfinte, 
Dac-ai avea mai multi în gură? 
* 
Elitei 
Nu din colivii se-avântă 
Vulturul spre zári albastre, 
Nici stejarul nu-și împlântă 


Rădăcinile în glastre. 
* 


Unui fabulist 

Stiu cá multe animale 
Să vorbească au putinţă; 
Și aceasta, chiar matale, 


Dovedesti cu prisosintd. 
* 

Unui orator 

Atât ai supt de la tezaur, 
Încât deloc nu sunt uimit! 
Că oamenii te-au poreclit... 


Gură de aur! 
* 


Profesorului de istorie Nicolae Simache, 
care avea nasul mare ca al lui Tănase 

La un colt de stradá 

Apare un nas, 

Hop si nea Simache 

După-un sfert de ceas. 

(Această epigramă a circulat, pe cale orală, și 


la adresa lui Constantin Tănase) 
* 


Păcat 
Câte capete atâtea 
Și păreri sunt de propus, 
Dar câte păreri atâtea 
Capete păcat că nu-s! 
* 
D-nei Roza 
Iubito, albá ca si crinii, 
Cu tine-n viaţă greu mi-e drumul! 

Si cánd má-mbeti cu tot parfumul 
Și când mă-nsângerezi cu spinii! 
* 
O lozincă 
(, Totul pentru tară, nimic pentru noi” - 
Barbu Catargi) 
Lozinca el a exprimat-o, 
Cu o credinţă de ascet. 
Urmașii lui, încet, încet, 
Au inversat-o. 


Pe stradá 

Omul care mána stie 
S-o întinză necurmat, 
Nu se poate să nu fie 


Cersetor sau candidat. 
* 


Unei doamne 

(care nu poate avea copii) 
Toate fost-au în zadar, 

Nici un prunc n-ai zămislit, 
Florile nu prea răsar 


Pe un drum bătătorit 
* 

Unei doamne 

O enigmă zici că ești, 

Și desigur, nu gresesti. 
Dar enigmă - din păcate - 


Dintre cele dezlegate. 


* 
Poetului Alin 

(care cita din Vravuri: 

„E fericit acela care tace") 
Fericit e cel ce tace. 

Prin urmare, bine-ar face 
Domnul nostru cel slăvit, 


Să te facă fericit. 


Unui sot 

Cel dintâi dacă n-ai fost 
Pentru dânsa- lucru-i prost; 
Dă-le-ncolo de prostii, 


Ultimul măcar să fii. 

Stelutei 
Razá dulce-a vietii mele, 
Nestemată-ntre comori; 
De pe cerul plin de stele 
Vii în noapte, pleci în zori. 

* 
Pe catafalc 
Sărmanul senator e-ntins 
Pe catafalc si, dintr-o carte, 
Un popă-i cântă cu glas stins. 
E neschimbat si m-as fi prins 
Cá la sedintá el ia parte. 

* 
Unei actrite 
Cu inimá ea joacá 
Pe scend, uneori, 
Acasă-adeseori, 
Cu inima se joacă. 


Plâns şi râs 

Amar m-au plâns întreaga viață 
Și cei destepti, si cei netoti. 

Dar eu, acoperindu-mi fata, 

... Am râs de toti. 

Unui om politic 

(care a fost implicat într-o fraudă) 
Amarnică-i vâltoarea 

Politicei cu doruri. 

Ai câștigat onoruri, 


Dar ai pierdut onoarea. 
* 


Carul 

Statul are-un car, 
Asta stim si noi. 
Și firesc e dar, 

Ca să-l tragă boi. 


Iubitei 

O cruce porti iubito peste 
Frumosu-ti sân, pe drept cuvânt, 
Știind că locul crucei este 

.. Pe un mormânt. 


Pentru tară 

Priviţi ce mândru este! 
Să lupte pentru țară, 
EI fost-a vitejeste, 


La partea sedentară. 
* 

Unui filolog 

(care nu trăieşte bine cu nevasta) 
N-ai putea să-mi dai si mie 

O firească deslușire: 

Vine vorba căsnicie, 

De la a căsni- căsnire? 


* 


Un sfat 
Cicáleala de sotie 
E amará doctorie. 
Buza de nu vrei s-o musti, 
S-o înghiţi fără s-o gusti. 

* 
Multumire 
Smeriti, o Doamne-Ti multumim, 
Că Parlamentul mai există ! 
Putem să ne înveselim 
Putin pe lumea asta tristă. 

* 
Unuia 
(care râde de chelia mea) 
De ce-mi faci capul de ocară 
Și esti cu mine-asa de rău? 
Al meu e gol pe dinafară, 
Pe dinăuntru e al tău! 

Unui ministru 

M-ai întrebat cu mult orgoliu, 
Ministru pentru ce n-am fost; 
Acum te-ntreb și eu, cu rost: 


Tu, pentru ce ai portofoliu? 
* 


Nesigurantá 

Cánd te-nsori si cánd te sui 
Într-un tren, e evident, 
Rămășag nu poti să pui 


C-o să scapi de accident. 
* 


Unui boem 

Cu viata, ca s-o duci mai bine, 
Te-ai învoit asa, frumos: 

Nici tu pe ea, nici ea pe tine, 


Să nu vă luaţi în serios. 
* 


Unui flecar 

Ca sá-mi usureze traiul 
Domnului, má rog smerit: 
Sau sá fiu eu asurzit, 


Sau să-ţi ieie tie graiul. 
* 

Parlamentarilor 

(care fac manifestatii spontane) 
Spontane sunt, dar socotiti 

Că tot e mai cuminte, 

Ca bine să le pregătiţi 

C-o zi mai înainte. 


Unui deputat 

În Opozitie, destui 

Te-ascultă, dar nu crezi ce spui. 
lar la putere când te vezi, 

Nu spui ce crezi. 


Unui om rău 

Pe un pat de lemn, întins, 
Foarte chinuit s-a stins. 
Pentru prima dată-n fine, 
A făcut și el un bine. 


Unui om socotit 

Tot voind economie, 

Dan a spus cu vrednicie, 

Când a fost de moarte-aproape, 


Fără haine să-l îngroape. 
* 

Unui zgârcit 
Groază de adâncul gropii 
Nu i-a fost lui Nicu, dar, 
Nu voia să dea măcar 
Nici atâta: ortul popii! 

* 
La cimitir: Unui sot íngropat cu nevasta 
Plángeti pe-un nenorocit 
Íngropat sub crucea asta! 
După cum vedeți, nevasta 
Nici aici nu l-a slăbit! 

* 
Unui adversar la bará 
Mester în oratorie 
Ínainte-mi o s-ajungi, 
Pentru că, în pledoarie, 
Eu fntep, iar tu împungi. 

* 
Epitaf pe mormántul unui chirias 
Lăsându-le pe toate baltă 
EI s-a mutat în lumea-ailaltă. 
Aicea e asigurat 
Că nu va fi evacuat. 

Pentru mormântul meu 
A murit c-un Singur dor: 
La mormântul de sub tei 
Să-ngenunche doar femei 


Ele plâng oricând ușor. 
* 

Sibráriei Carol Mü 
53, Calea Victoriei, 55 1 


Coperta volumului de epigrame din 1896 

Coperta romanului dialogat „Căsnicii” - 1910 

IONESCU - QUINTUS 


EPIGRAME 


BUCURESTI 
sb 5) ey db 


Coperta volumului de epigrame din 1931 

Dedicatia olografá a autorului 

Redăm, în continuare, câteva poezii umoristi- 


ce din creaţia lui Ion Ionescu-Quintus. 


La Circ 

Se juca o pantomimă. 
Întrebând pe cineva, 
De-i bărbat 

Sau e femeie, 

Omul ce gesticula, 
Întrebatul îmi răspunse, 
După ce s-a mai gândit: 
- E bărbat, 
De-ar fi femeie 
Pân-acum 

Ar fi vorbit! 


Gazeta în familie 

Dumnealui citise fondul si vreo două informații, 
Că de, om politic este, al sármanei noastre natii. 
Dumneaei citea romanul „Contele la închisoare”, 
Ce se publică de-o lună și mai are continuare. 

Domnișoara, o brunetă cu ochi negri, frumușică, 
O deschide cu iutealá la „Publicitatea mică”, 

Și văzând „La cinci pe seară te aștept ca-n alte 
rânduri”, 

Scoase un oftat din suflet și căzu din nou pe 
gânduri. 


Etienne, în drept studinte, îmbrăcat cu eleganţă, 
Plin de nenoroc la jocuri, chiar când joacă pre- 
ferantá, 

Își aruncă pe gazetă ochii tristi si plini de jale, 
Poate mai anunţă unul cá dă cu-mprumut parale... 


Gore o citea la urmă; un băiat ce repetent e 

De doi ani în clasa patra. Se uita la , Accidente" 
Numai biata coana mare în cescuta ei privea; 
Nu se uită pe gazetă, ea citește în cafea... 


* 
Ín Cismigiu 

Clar e lacul. Domnisoare 
Pe alei se-nveselesc; 
Sălciile plángátoare 
Stau pe maluri si bocesc. 


Galeria marilor epigramişti 


Pe o bancă, deoparte, 
Într-un colt al nimănui, 
Dumneaei citește-o carte, 
Dar cu gândul e hai-hui. 


Doica pe copil l-aseazá 
Să adoarmă-n cărucior; 
O cătană o curtează 

Cu aluzii de amor. 


Mai încolo, pe cărare, 

Doi elevi fac ghidunea 

Și trăgând dintr-o tigare, 

Se tot ceartă pentru ea. 

Un pistol strident pocneste: 
S-a mai împușcat un domn. 
Zgomotul produs trezește 
Pe-un sergent de zi, din somn. 


* 
Mai ieri 

Mai ieri, pe drum m-am întâlnit 
C-un pension de fete, 

Frumoase, vesele, zglobii, 

Si blonde, si brunete; 

Și gândurile, fulgi de nea, 
Îşi luară zbor, răzlețe, 
Când am simţit în preajma mea 


Atâta tinereţe. 


Dar deodată mă trezii 
Din vise simulacre, 
Când m-am gândit că într-o zi 


Mai toate vor fi soacre. 


* 
Explicatie 

De-ani de zile, prin gazete, cánd citesc cine-a murit, 
Nu văd decât aste vorbe, scrise clar si lămurit: 


» 


„Bunul sot, „bunul părinte’, „camaradul excelent” 

Și atunci mi-am zis îndată, pe când matur cu- 
getam: 

Dacă mor de-atáta vreme numai muritori de 
neam, 

De aceea-n tara noastră, oameni buni, cinstiţi 
si mari, 

Cum vedeţi de-un timp încoace, au ajuns asa 
de rari” 


Da 
(Monolog) 


Toată noaptea nu dormisem de atâta bucurie, 
Că la bal, a doua seară, má voi duce si-zglobie- 
Ziua-ntreagă, la oglindă, am dansat mereu de 
probă 

Și am pus pe mine rochii, câte-aveam în 
garderobă. 

Baluri, zău, nu mai văzusem. Mă duceam íntá- 
ia dată. 

Ah! Și știți ce însemnează primul bal pentru o 
fată? 

Mama m-a chemat la dânsa, cu un ceas mai 
înainte 

Și mi-a zis: - Ascultă, Mito, Fii te rog cu luare- 
aminte: 

Sá nu joci cu-acelasi tànár dansuri multe, re- 
petate; 

Lucru-acesta nu se cade si apoi la ochi cam bate, 

Și cu tinerii, pe urmă, să nu stai de vorbă multă; 
Lasă-i tu pe ei să-nșire câte-or vrea, iar tu ascultă 
Și răspunde câte-o vorbă; da, de pildă, apoi pleacă; 
Unei fete cumsecade, se cuvine-așa să facă. 

I-am promis îndată mamei, că precum mi-a spus 
voi face; 

Toată viața mea dealtminteri, am făcut ce ei 
îi place, 

Totdeauna am spus lumei că-s cu patru ani 
mai mică, 

M-am făcut întotdeauna că nu înțeleg nimică 
Dintre multele secrete ce-auzem la noi în casă; 
Seara, când la bal sosirăm, tinerii mă-ncon- 
jurară 

Și-ncepură să-mi vorbească: - Domnisoará, 
așadară, 

O stea nouă, astă-seară, orizontu-l luminează. 

Cu o caldă strălucire și o nestemată rază. 
Doamna, și la alte baluri, sigur că o să vă lase? 
Răspunsei scurt: da, întocmai precum mama 
má-nvátase. 

De toti tinerii, la dansuri, peste poate invitată, 
Eu am fost fn seara-aceea, mai mult decát orice 
fatá 

Și zburam din brate-n braţe, ca o pasăre zglobie, 
Neuitând o clipă însă, ce-mi spusese mama mie. 
Se sfârșise-abia cadrilul și fiind la brat purtată 
De un ofițer simpatic, mă trezii așa deodată 
Într-un mic antreu noi singuri, singuri, numai 
el cu mine, 

Dar cum am ajuns acolo, nici acum nu știu prea 
bine 

Și-ntr-o clipă mă întreabă cu o voce arzătoare: 
- Nu ne vede-aicea nimeni; o guriţă, ce zici oare? 
Eu răspuns-am da în grabă, fără însă să-mi dau 
sama. 

Doamne, ce sunt eu de vină? Am răspuns cum 


mi-a spus mama! 

Discurs electoral 


(Monolog) 
Mă prezint: Matache Sfetcu; lumea zice că-s un 
prost, 
Da-s minciuni, dac-ar fi astfel, deputat nu aș fi 
fost. 
Ce? Nu credeţi? Pe onoare, trei ani fost-am de- 
putat 
Și puteam să fiu chiar patru, dar guvernul s-a 
schimbat. 
Ei! S-ajungi la sfatul ţării nu-i ușor si-apoi e 
greu 
Ca să joci un rol de seamă, cum - de pildă-i-ca- 
zul meu. 


Regulat răspuns-am tare la apelul nominal 

Și muncit-am pentru tard, mai vârtos ca un 
hamal. 

Luni întregi am stat la locu-mi, combátánd ne- 
contenit 

Si credeti-mád, o dată, doar o dată-am adormit, 
Când de chestiuni externe un ministru ne-a tot 
spus, 

Să ne-arate cum devine cazul între turc și rus, 
lar după un sfert de oră, neíntelegánd nimic, 

Mi-am zis: „Măi Matache, neică, ia mai bine 
dormi un pic!" 

Dar de meritele mele n-am de gând să vă vorbesc, 
Las acestea pentru alții; eu acuma doar voiesc 
Să vă spun ce, într-o seară(n-o să credeţi), am pátit, 
Când la o-ntrunire mare, prima oară am vorbit. 
Stiti cum este obiceiul când te afli candidat: 

Să vorbeşti la întrunire și să spui neîncurcat, 
Care-ti este opțiunea, ce program propui, ce 
legi, 

Că de nu faci toate-acestea, apoi, neică, nu te- 
alegi! 

Trebuia și subsemnatul, prin urmare să vorbesc. 
Deci, având eu un prieten, l-am rugat să-l întâlnesc 
Și i-am spus: -Măi frátioare, tu ai carte, esti 
deștept, 

Poţi să scrii cu ușurință un discurs; eu să-ți spui 
drept, 

Nu prea mă pricep la de-astea; însă mâine, ne- 
greșit, 

Trebuie la adunare să vorbesc și-am socotit 

C-o să-mi faci serviciul ăsta și contez pe-al tău 
concurs. 

- Bine, până dimineaţă, am să-ţi scriu eu un dis- 
Curs, 

Să dai gata adunarea; si de vorbă s-a ţinut. 

lar a doua zi, discursul, pe de rost am început 
Să-l învăţ; dar fiind mare -era scris pe zece foi- 
M-am gândit că e mai bine să-l citesc; merge la 
noi! 

În sfârșit, la întrunire, preşedintele a spus: 

- Domn” Matache-are cuvântul! Spre tribună 
când m-am dus, 

Abia mai mergeam de frică (aveam trac actoricesc). 
Ínghitii în sec o dată şi-ncepui să le citesc: 
„Domnilor! Prin grele vremuri, trece tara, pre- 
cum știți, 

Mizerabilii au supt-o, criminali si parveniti, 
Ínfruptándu-se din truda celor multi, nu ne-a 
surprins 

Că la doud-si unu, Tudor, revolutia-aprins".. 

Și din Tudor, dă-i cu Horia, si din Horia-n Crișan, 
Depănam istoria toată, veac de veac si an de an, 
Dar după vreo cinci minute, deodată auzii: 

- Ce-are-a face domn” Matache? Ce vorbești 
dacă nu știi! 

Ce amesteci Domnul Todor cu sap-sapte și opt zeci? 

De ce treci peste Unire? La pas-opt de ce nu treci? 
Zăpăcit, privesc discursul și, cu groază, ce zăresc: 
Două file, trei și patru, le-am pierdut, nu le găsesc; 
Disperat, mă fntelegeti, spre prietenul meu bun, 
Care îmi scrisese textul, mă întorc încet și-i spun: 
- Nu găsesc nici revoluţia, nici Unirea, ce citesc? 
Dar acesta atipise și răspunsul nu-l primesc. 

În această grea situaţie sălii eu m-am adresat: 
- Ora fiind avansată, domnilor, fie-mi iertat, 

Să trec de la două-și-unu la sap-sapte, la război! 
- Bravo, bravo! Foarte bine! La război voim si noi! 
Îmi răspunseră mai multe voci din sală, într-un glas; 
Și reîncepând discursul, am citit încă un ceas. 
Când cuvintele din urmă cu emfază am rostit 
Și plecai de la tribună, asudat si ametit 
Bravosuri, urale multe, tipete asurzitoare, 
Toată sala má aclamá, entuziastă în picioare. 
Cum vedeţi am fost teribil. Ce succes aș fi avut, 
Dacă foile acelea, Doamne, nu le-as fi pierdut! 
Ei! A doua oară însă, voi vorbi și mai frumos, 
Că de-asasă, cu atică, foile am să le cos. 


* 

Spovedanie 

- Să má spovedesc, părinte, 
Drept să-ți spun, doresc de mult; 
Să m-asculti cu luare-aminte. 

- Bine, taică, te ascult. 


- Mai întâi am o hotie; 

O fetitá am furat 

Și am dus-o la moșie. 

- Asta, taică, nu-i păcat! 
- Apoi, o înșelăciune: 
Pe-o femeie cu bărbat, 
Am iubit-o cu pasiune. 

- Asta, taică, nu-i păcat! 


- La petreceri, triviale, 
Nopti si zile-ntregi am stat, 
Cu femei si cu tambale. 

- Asta, taică, nu-i păcat! 


- Cu parale mai degrabă, 
M-am ales și deputat, 

Dar nu m-am tinut de treabă. 
- Asta, taică, nu-i păcat! 

- Am bătut, mai ieri, o proastă, 
Care dijma nu mi-a dat 

Și i-am rupt, mă ierti? o coastă. 
- Asta, taică, nu-i păcat! 


- După cát mi-aduc aminte, 
Nici la popi eu bani n-am dat 
Și nici n-am postit, părinte. 
- Asta, taică, e păcat! 
* 
Iulie 
Căldură mare, patruzeci de grade, 
La case sunt perdelele lásate 
Pe ramuri, frunzele stau nemiscate, 


Si din izvoare nu mai ies naiade. 


Abia cáte un om se mai záreste, 
Ce n-avu bani sá meargá sus, la munte; 
Sudoarea-i se prelinge de pe frunte 


Si-n prima crásmá el se rácoreste. 

Tigánci si paparude, mai mult goale, 
Aleargă după vechile sacale; 
Grivei stă lângă beci cu limba scoasă. 


Spre gárlá trece-o jună mlădioasă. 
La cafenea se joacă preferantá 
Și lăutarul cântă o romantá. 


Doi prieteni 

Foarte trist și abătut, 
Credeţi-mă, sunt acuma: 
Într-o săptămână, numa , 
Doi prieteni am pierdut; 
Unul, bietul s-a-necat, 
Altul, vai s-a însurat. 


Apel disperat 

O, nu pleca, iubita mea, 
Voi fi eu păcătos, 

Dar toti bărbaţii sunt asa. 
Si-atuncea, ce folos? 

De mine nu te despărți. 
Cu altul dacă pleci, 

De-a pururi eu voi suferi, 
Că te iubesc pe veci. 


Și dacă pleci, sunt nevoit 
(Deși nu mă știu bleg), 
Un trist și temerar sfârșit 
Din două să-mi aleg: 

Să mă omor ? 

Să mă însor ?... 


Unui pesimist 

Toate-n negru tu le vezi: 
Pe soția ta cea bună, 
Deși blondă cu ochi verzi, 


O confunzi cu una brună. 
* 


Toamnei 

Cánd la noi vremelnic vii, 
Lucruri triste se petrec: 
Păsări peste graniti trec, 
Sinucideri, poezii... 

* 


Pagini facsimil din cártile autorului 


Ministrului de justitie - 

ANNA 


ET. 

Jon. Joneyeu-Quintus 89 


* 


Din proza lui Ion Ionescu-Quintus am selectio- 


nat trei articole apárute in presa vremii. 
* 


Cenaclul de la Fialkovsky 

Afară de câteva rămășițe ale generațiilor tre- 
cute, patru-cinci pensionari, care în temeiul te- 
legramelor din ziare împărțeau harta Europei și, 
precizând viitorul, hotărau soarta popoarelor; 
afară de doi-trei ziariști, care spuneau că știu ei de 
la un ministru, fără să-i divulge numele, tot ce se 
petrecuse într-o ședință intimă a unui club politic, 
alimentând zvonurile de culise și cancanurile și 
afară de alti clienti obișnuiți, la cafeneaua Fialko- 
vsky veneau în fiecare seară opt literati si artisti, 
constituiți în cerc. 

Ei aveau rezervată o masă mare, în jurul căre- 
ia discutau chestiuni serioase sau ușoare, cu multă 
ardoare și competență, până după miezul nopții. 
De câte ori îi vedeam, îmi aduceam aminte de ceea 
ce spunea Barbery D'Aurevilly în cronica lui: Les 
chevaliers de la table ronde au XIX siecle: „Intraţi in 
cafenea și-i veți găsi pe toti, cu paharele înaintea 

lor, cu ţigara sau pipa în gură, cu ziarul în mână, 
strigând, gesticulând și certându-se”. 

Cenaclul de la Fialkovsky era alcătuit din optin- 
utili, pentru că Jules Vallés afirma cá burghezul vede 
un inutil in omul care tine in mána lui un condei, o 
paletá sau o daltá. Burghezul are dreptate: ce folo- 
seste societatea de pe urma acestor umiliti, care-si 
trec zilele fără să mănânce, si nopțile fără să doar- 
mă. Un artist dramatic, membru al cenaclului, care 
se ținea de pozne, m-a întâlnit într-o zi și mi-a spus: 

- Să vii astă seară mai devreme și să iei loc în 
apropiere de masa noastră, dacă vrei să petreci. 
Le-am făcut pictorului și poetului câte o farsă. O să 
te strâmbi de râs. La orele nouă seara toţi se strân- 
seră în jurul mesei și începuseră să discute despre 
polemica dintre Maiorescu și Gherea. 

Poetul: Ati văzut cum l-a ars Maiorescu pe Ghe- 
rea? Las-o mai domol unde nu te pricepi, îi spuse 
filozoful birtașului din gara Ploiești. 

Criticul: Dar cum v-a plăcut răspunsul ce i l-a 
dat Gherea? Marele critic îi răspunde astfel esteti- 
cianului de la Universitatea din București: „Dacă 
Gherea e un om atât de ignorant și nepriceput, cât 
de șubrede trebuie să fie teoriile estetice ale dom- 

nului Maiorescu, de vreme ce chiar Gherea a putut 
sá le zdruncine! 

Artistul dramatic (cátre pictor): Tu ce párere ai? 

Pictorul: Eu stiu un singur lucru, cá din artá nu 
poti să tráiesti în tara noastră si atunci teoriile lui 
Miorescu și Gherea mă lasă rece. În ultima expozi- 
tie am vândut numai două tablouri... 

Poetul: Dacă pe lângă artă nu faci și altceva, 
mori de foame. Eminescu n-a fost revizor școlar 
si redactor la ziarul Timpul? Gherea nu e birtas? 
Caragiale n-are berărie? M-am hotărât să m-apuc 
și eu de negustorie. De câtva timp este la modă ca 
pe crucile mormintelor să se scrie versuri. O să má 
specializez în epitafuri. E singurul gen de poezie 
care poate să renteze. O să cer douăzeci de lei pen- 
tru un epitaf. Ce părere aveţi despre ideea mea? 

Artistul dramatic: Depinde de câți vor să moară. 

Sculptorul: Dacă toţi aceștia și-ar face busturi 
pe morminte, mi-ar merge și mie mai bine. 

Artistul dramatic: Teatrul merge. 

Criticul: La teatru nu se face artă, ci negustorie. 
Directorul tău nu-și dă osteneala să-i facă pe spec- 
tatori să se ia după gustul lui, ci se ia el după gustul 

spectatorilor. El nu se gândește decât la mărirea 
retetelor serale prin orice mijloace. 

Acestei înțelegeri ciudate despre menirea unui 
teatru subventionat se datorește reprezentarea 
feeriilor mucede din trecut, introducerea operete- 
lor cu trai asigurat în bugetul societăţilor drama- 
tice, aducerea unui corp de balet, a unui tacâm de 
mandoliniști, a unui scamator și a animalelor pe 
scenă, ca în „Călătoria Lizetei”. 

Acestea sunt capodoperele din repertoriul 
străin, alternate cu unele piese românești de o va- 
loare literară îndoielnică. 

Artistul dramatic: Directorul meu este un om 
deștept. Să-i deprindem întâi pe oameni cu teatrul și 
pe urmă le-om da și piese bune. Când s-a reprezen- 
tat Rosmersholm de Ibsen, aţi văzut, sala a fost goală. 

Pictorul: Să lăsăm dracului asta! Să ne apucăm 
de negustorie. Asta merge în România. Cu arta pă- 
testi ce mi s-a întâmplat mie astăzi. 

Artistul dramatic: (uitându-se cu coada ochiu- 
lui spre mine): Ce ţi s-a întâmplat? 

Pictorul: leri dimineaţă am primit scrisoarea 
aceasta: „Te rog să mă aștepți mâine, joi, între ore- 
le 3 si 4 în atelierul dumitale, pentru că viu să-ți 

cumpár un tablou. Semnat: Andrei Georgescu, 
mare proprietar”. Bravo! Îmi spusei, asta înseamnă 
progres! Au început bogătașii să cumpere din ateli- 
erele pictorilor. Și vă inchipuiti ce bucurie pe mine, 
când mă gândeam c-o să pun mâna pe câteva sute 
de lei. Ei bine, am așteptat de la 3 și până la 7 seara 
și cum a venit Andrei Georgescu la voi, așa a venit 
și la mine! Membrii cenaclului râd cu poftă. 

Artistul dramatic: Poate că o fi fost împiedicat 
de ceva. (...) 

Sculptorul: Eu mă fac negustor ambulant, că 
nu-mi place să stau pe loc. O să vânz máruntisuri. 
Ca mâine m-auziti strigând pe stradă: „Un savant a 
spus că băutura este o vegetatiune a cărnii; cu cât 
o tăiați mai mult, cu atât crește mai mare și puteți 
suferi de pe urma ei accidente, ce pot avea urmări 
funeste. Trebuie s-o distrugeti și ea nu poate fi dis- 
trusă decât cu această alifie. Un leu borcanul. Nu- 
mai un leu. Cu un leu scápati de suferinţe!” 

Si, rând pe rând, cei opt membri ai cenaclului 
își aleserá câte un fel de negustorie pentru fieca- 
re. După câteva zile poetul, aflând cá farsa i-a fost 
jucată de artistul dramatic, s-a jurat că o să i-o plă- 
tească. Într-o seară artistul juca rolul unui conte. 

Contele: „Ce ghinion! leri am pierdut la bacara 
patru mii de franci!” 

O voce din galerie: „Aşa, ai? Pentru cărți ai 
bani, dar chiria nu ţi-o plátesti! Te spui eu propri- 
etăresei!” Spectatorii au râs zgomotos, iar artistul 
își pierdu cumpătul. Poetul se răzbunase. 

(Publicat în „Adevărul literar și artistic”, Nr 537, 


din 22 martie 1931, p. 7, la rubrica „Însemnări”.) 
* 


Pedeapsa lui Caragiale 

De câte ori sunt în apropierea unei librării, 
mă opresc înaintea vitrinei si, cu ochii cercetărori, 
caut o operă nouă de Caragiale. Văd coperte care 
mai de care mai colorate, mai strigătoare, întâlnesc 
autori, de a căror existență nici n-am aflat; de Cara- 
giale însă nu dau. 

Sânt ani de când autorul Făcliei de Paște nu mai 
produce nimic. Credeam că s-a stins. Întrunirile ta- 
kiste au avut darul însă a descoperi ochilor noștri o 
altă latură a puternicei sale personalităţi. Caragiale 
scriitorul a murit; trăiască oratorul Caragiale. 

Cei ce au fost pe la întrunirile conservatori- 
lor-democrati au întâlnit, desigur, pe Caragiale cu 
eternii ochelari, cari îi înlesnesc să nu vadă pe oa- 

meni tocmai asa cum sánt, cu vesnicu-i zàmbet iro- 
nic, în care se oglindește el întreg. La lași, la Buzău, 
la Severin, la Craiova, pretutindeni Caragiale s-a 
produs pe tribună, atingând uneori nota duioasă 
ca în declaraţia înflăcărată: 

Domnule șef, de când te-am întâlnit în calea 
vieții mele, mi-am pierdut uzul ratiunei. Te iubesc 
peste poate și simt că mă topesc pe picioare” Alteori 
atingând nota patetică, de pildă: Domnule șef, tara 
așteaptă mântuirea de la dumneata. Ni se tot cântă 
că partidul nostru e fără program. Ei si! Un partid 
fără program, însemnează că nu-l are... 

În altă ţară, manifestarea lui Caragiale ar lua 
proporțiile unui eveniment de mare importanţă. 
La noi ea e trecută cu vederea. Noi, câțiva admira- 
tori sinceri ai talentului celui care a scris Noaptea 
furtunoasă, simțim o adâncă părere de rău că a în- 
cetat de a scri și a început a vorbi. M-am întrebat: 
de ce Caragiale a părăsit literatura si a îmbrățișat 
politica? La început mi-am dat acest răspuns: de- 
sigur excelentul dramaturg a fost dezgustat, negă- 
sind răsplata cuvenită. 

El, unul din puţinii nostri scriitori originali - 
să nu se supere d. Caion- și puternici, să găsească 

porțile Academiei si ale altor institutiuni închise, 
pe când atâtea nulitáti le-au găsit deschise. Apoi, 
e îndeobște cunoscut, că un scriitor nu poate trăi 
numai cu ceea ce-i produc operele sale. Aceasta 
trebuie să fie cauza, îmi spuneam. Mai târziu însă 
am găsit altă cauză: răzbunarea. Caragiale, se știe, 
și-a ales genul cel mai periculos: satira. 

Aproape în toate lucrările lui simţi revolta 
omului inteligent împotriva gágáutilor. Ei bine! 
Când partidul d-lui Take lonescu e plin de Farfurizi, 
de Catavenci de Bránzovenesti și de Venturieni, 
cum doriti ca originalele acestor caraghiosi imor- 
talizati sá nu jure rázboi etern aceluia care i-a gra- 
vat asa de bine? Si apoi, oamenii de spirit au avut 
întotdeauna specialitatea de a-și crea vrájmasi. 

Dacă ar fi fost un scriitor melancolic, plângă- 
tor, care rimează pământ cu mormânt, nufăr cu su- 
făr; un scriitor a cărui proză să facă deliciul fetelor 
din pension, nu ar fi avut decât prieteni. Dar când 
în scrierile tale ridiculizezi o întreagă clasă de oa- 
meni, cu ctâ ai mai mult talent, cu cât lucrarea ta 
e mai caustică, cu atât iti faci mai multi dușmani. 
Omul iartă tot, mai lesne decât faptul că a fost ri- 
diculizat. Și câți dușmani nu are Caragiale! Brătă- 

sanu, Cincu, Economu, Dumitropol si cáti altii urau 
de moarte pe marele nostru scriitor și-l pândeau 
să se răzbune. 

Trebuie să mărturisim că foarte crud s-au răz- 
bunat. Să-l vezi pe Caragiale, brat la brat cu Far- 
furidi și Caţavencu, colindând țara românească, 
să-l auzi debitând insanitátile personagiilor din 
comediile sale, să asiști la ilaritatea pe care o pro- 
voacă discursurile lui - ilaritate care, dacă nu în- 
trece, egaleazá pe aceea provocată de cuvântările 
din O scrisoare pierdută; ce răzbunare mai mare 
se poate concepe! Parcă-l auz pe Caragiale, în ziua 
venirei la putere a d-lui Take Ionescu, strigând din 
balconul clubului: 

Fraţilor! După lupte seculare, de aproape trei 
ani, i-am dat gata pe ciocoi, pe vampirii cari sug 
sángele poporului si se hránesc din sudoarea lui...! 
Grea pedeapsá a primit bietul Caragiale! Ei! Dar ce 
voiti? Familie grea, remuneratie mică după buget, 
coane Fănică... (Acest articol a apărut în „Viitorul, 
an II, nr. 219, 19 iunie/2 iulie 1908, p. 1 semnat 
I.lonescu-Quintus, republicat în ,Depesa Praho- 
vei”, an II, nr. 131, 22 iunie 1908, p. 1, semnat I. Io- 
nescu-Quintus. 

Despre activitatea politică a lui Caragiale, pre- 
sa vremii a menționat: „După înscrierea, măgulitor 
primită, în partidul lui Take Ionescu, Caragiale se 
grăbește să-și întrerupă odihna, care fusese și o va- 
cantá politică nedoritoare. Înainte de a pleca, moti- 
vează sincer gestul său, scriindu-i lui Zarifopol: „O 
să mă dedau și la olecutá de politică: suntem datori 
să ne jertfim pentru patrie! Poate o ieși și de acolo 
vreun bine”). 


Cinstea liberalilor 

La Mizil erau numai doi primari: unul sub regi- 
mul conservator și celălalt sub regimul liberal. Pe 
unul îl cunoasteti, deoarece a avut grijă maestrul 
Caragiale să vi-l prezinte - imortalizându-l- este 
Leonida Condeescu; pe al doilea permiteti-mi să 
vi-l prezint eu: Isaiia Georgescu. 

Rivalitatea dintre aceste două personalități 
politice marcante ale Mizilului luase proporții uri- 
așe. Dușmănia lor era așa de mare încât nu se mul- 
tumeau să nu-și vorbească, să nu se salute, să se 
evite, să se combată cu ultima energie la cafenea 
sau prin coloanele zierelor: Răcnetul si Trompe- 
ta Mizilului, dar preocuparea lor de cápetenie din 

ziua în care veneau la putere era să distrugă unul 
ceea ce făcuse celălalt. 

De pildă: erau conservatorii la putere, Leoni- 
da Condeescu boteza bulevardul cu numele Lascăr 
Catargiu; pe strada unde locuia el se așezau felina- 
re la distanță de câțiva metri unul de altul, iar pe 
strada adversarului său nu lăsa decât unul și ace- 
la cu totul departe de casa fostului primar liberal, 
pentru ca nu cumva să se strecoare vreo rază de lu- 
mină în curtea casei lui Isaiia; sacagiul - avea Mizi- 
lul și un sacagiu- era amendat dacă vreodată stro- 
pea pietrele de pe strada adversarului lui Leonida. 

Când veneau liberalii la putere, Isaiia își lua 
revanșa: bulevardul nu se mai chema Lascăr Ca- 
targiu, ci lon Brătianu; felinarele de pe strada lui 
Leonida erau scoase ca niște simpli funcționari, iar 
praful era lăsat să se aștearnă în straturi groase pe 
strada fostului primar conservator. 

Ei bine, lupta aceasta crâncenă, împinsă până 
la sălbăticie, între cei doi ireconciliabili adversari, 
nu avea nicio clipă de întrerupere. Ei nu-și acordau 
nici cel mai scurt armistițiu și fiindcă doreau ca 
această dușmănie să existe și dincolo de hotarele 
acestei lumi, Leonida și Isaiia și-au făcut încă din 

viață cavourile: unul se află într-un colt al cimitiru- 
lui, iar celălalt în colţul diametral opus. 

Ani de-a rândul faptele primarilor Mizilului au 
alimentat revistele noastre umoristice. 

Acum s-au schimbat lucrurile. Se pare că Leo- 
nida și lasaiia au împrumutat felul lor de a vedea 
conducătorilor politici din București, deoarece 
partidele noastre nu au de câtva timp decât grija 
de a desființa unul ceea ce altul a fácut"(...). (Publi- 
cat în ziarul „Luptătorul” din Ploiești, nr. 96, din 18 
martie 1910, însoțit de următoarea notă: „D. lones- 
cu-Quintus, deputat liberal de Prahova, a publicat 
în „Noua revistă română” un articol ce a făcut mul- 
tă senzație în lumea politică. 

Domnia sa răspunde d-lui Brătianu care a vor- 
bit în Cameră despre cinstea politică a liberalilor, 
spre a justifica desființarea contenciosului. Repro- 


ducem în întregime acest articol”). 
* 


Încheiem prezentarea epigramistului si scrii- 
torului Ion Ionescu-Quintus cu un citat dintr-o cro- 
nicá alui Radu Cosmin: Quintus a fntepat cu revoltá 
retinutá, cu floreta parfumatá, cu mánusa senioru- 
lui olimpic. 

Autograf oferit de Mircea Ionescu Quintus 
pe cartea „Ion Ionescu Quintus”, 
Colecţia Restitutio, pagina 3. 


102 Galeria marilor epigramişti 


ION IONESCU-QUINTUS 


SCRIERI 


Fdifie de 
MIRCEA IONESCU-QUINTUS 


Cuvint înainte de 
VALERIU RÁPEANU 


le k int, peciu to ul, 
ley duh & [Horonve, 
EA qma Meat (au 


Saini lanm Us dee. cubica | 
AL fex 


D 


EDITURA MI NERVA*RUCURESTI, 1981 


Epigrama „Ereditară” de Mircea 
Ionescu Quintus 


Jon. Joneseu-Quintuy 


Ars ies 
Aen, dm eri AN PARA MC 
Mi ee-etlueete vieu’ 
Die TEgTAneNTL Tâb MESchis 
TI-A eere boxh, santa, 


MR m 

Ion Ionescu Quintus, în anul 1930, 
la conacul Socolescu din Păulești 


